
HOTĂRÂRE NR. 62 /2025    
privind actualizarea Listei de priorităţi a solicitanţilor îndreptăţiti la repartizarea, cu titlu de închiriere, a unei locuinţe sociale din  municipiul Vulcan 
           Consiliul Local al Municipiului Vulcan, întrunit în ședința ordinară din data de 24.04.2025,

              Analizând Proiectul de hotărâre nr.55/1/7/15.04.2025 și Referatul de aprobare                                               nr. 55/1/8/15.04.2025 întocmit de către Viceprimarul Municipiului Vulcan din care reiese necesitatea și oportunitatea adoptării unei hotărâri privind actualizarea Listei de priorităţi a solicitanţilor îndreptăţiti la repartizarea, cu titlu de închiriere, a unei locuinţe sociale din  municipiul Vulcan ; 
      Având în vedere Raportul nr. 52/1/9/15.04.2025  al Serviciului ADPP din cadrul aparatului de specialitate al Primarului municipiului  Vulcan

      În baza avizului Comisiei de specialitate „Juridică și de disciplină”, înregistrat  sub  nr. 61/1/10/24.04.2025  a Consiliului local Vulcan;             
           Având în vedere :
              - Hotărârea Consiliului Local nr.43/2025 privind aprobarea Listei de priorităţi a solicitanţilor îndreptăţiti la repartizarea, cu titlu de închiriere, a unei locuinţe sociale din  municipiul Vulcan ;
          - Legea Locuintei nr.114/1996, republicată, cu modificările și completările ulterioare;

           -Art. 21 din Normele Metodologice pentru punerea în aplicare a prevederilor Legii Locuinței nr.114/1996, aprobate prin H.G. nr.1275/2000 cu modificarile şi completările ulterioare

          -Anexa nr. 1 din  Hotărârea Consiliului Local nr. 22/2016, Regulament privind repartizarea, exploatarea  și administrarea  locuințelor sociale, 

         - Hotărârea Consiliului Local  nr. 105/2017 privind aprobarea criteriilor de repartizare a locuințelor sociale din municipiul Vulcan, 
          -Procesul-verbal al Comisiei de locuinţe nr.18826/08.04.2025, privind analizarea dosarelor depuse pentru atribuirea de locuințe sociale din fondul locativ de stat  din care rezultă necesitatea actualizării listei de priorități pe anul 2025;
            În temeiul art.129, alin. (2)  lit.”c”,  alin. 7  lit. ” q”,  art.136 alin.(1) și ale art. 243, alin. 1, lit. a) din O.U.G nr.57/2019 privind Codul administrativ; 
H O T Ă R Ă Ş T E :

                 Art.1.Se aprobă actualizarea  Listei de priorităţi a solicitanţilor îndreptăţiți la repartizarea, cu titlu de închiriere, a unei locuinţe sociale din municipiul Vulcan,  conform Anexei  nr. 1 care face parte integrantă din prezenta hotărâre.
                 Art.2Împotriva prevederilor prezentei hotărâri se poate face contestaţie în conformitate  cu  prevederile Legii nr. 554/2004 privind contenciosul administrativ, cu modificările şi completările ulterioare.

                Art.3 Prezenta se comunică Prefectului  Judeţului  Hunedoara, Primarului Municipiului Vulcan,   Serviciului ADPP, Comisiei de locuințe   şi se aduce la cunoştinţă publică.
                        
Municipiul Vulcan, 24.04.2025

             PREŞEDINTE DE ŞEDINŢĂ:                  CONTRASEMNEAZĂ :  SECRETAR GENERAL

                           CONSILIER  IRIZA IULIA                                       ROGOBETE MIHAELA
              Această hotărâre  fost adoptată cu    următoarele voturi:
            Total consilieri locali:19

             Prezenți:19

             Pentru  : 19

             Împotrivă:0

             Abțineri:0

